সিদ্ধেশ্বর মন্দির

সিদ্ধেশ্বর মন্দির (স্থানীয় নাম পুরদ সিদ্ধেশ্বর মন্দির) হল ভারতের কর্ণাটক রাজ্যের হাবেরী জেলার হাবেরী শহরে অবস্থিত একটি হিন্দু মন্দির। এটি দ্বাদশ শতাব্দীর পশ্চিম চালুক্য স্থাপত্যশৈলীর একটি বিশিষ্ট নিদর্শন। এই মন্দিরে হিন্দু দেবদেবীদের অনেক ভাস্কর্য রক্ষিত আছে। যদিও অভিলেখের প্রমাণ ইঙ্গিত করে যে মন্দিরটির প্রাথমিক নির্মাণকার্য সম্পন্ন হয়েছিল একাদশ শতাব্দীর শেষভাগে।Foekema (2003), p. 56 মন্দিরটির একটি কৌতুহলোদ্দীপক বৈশিষ্ট্য হল যে এটি পশ্চিমমুখী মন্দির, অথচ চালুক্য স্থাপত্যশৈলীর মন্দিরগুলি সচরাচর পূর্বমুখী হত।Cousens (1926), p. 85 এটি একটি শিব মন্দির হলেও ইতিহাসবিদরা নিশ্চিত নন যে নির্মাণকালে কোন দেবতার প্রতি এটিকে উৎসর্গ করা হয়েছিল। এই অনিশ্চয়তার কারণ সম্ভবত এই মন্দিরে প্রাপ্ত বিভিন্ন দেবদেবীর অসংখ্য ভাস্কর্য এবং প্রাথমিক দেওয়ালচিত্রগুলির মর্যাদাহানিকর অবস্থা।
তথ্যসূত্র

উল্লেখপঞ্জি





বিষয়শ্রেণী:হাবেরী জেলার হিন্দু মন্দির
বিষয়শ্রেণী:চালুক্য রাজবংশ
বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:কর্ণাটকের শিব মন্দির
বিষয়শ্রেণী:১২শ শতাব্দীর হিন্দু মন্দির